cyanic-selkie/wikianc huggingface dataset:
Louw du Plessis
Die vervoervraagstuk
Op die volgende vergadering, 21 Februarie 1891, is gerapporteer dat die vrye kollekte die bedrag van £38.5.6 opgelewer het. Dit was kennelik nie genoeg nie; daarom is besluit om die werk oor te doen en toe hiervan rapport gekom het op die vergadering van 10 April het dit geblyk dat daar vir die reiskoste nog iets bygekom het; daarom is besluit dat as die hele som nie gevind word nie, die praeses en skriba 'n verslag moes opstel om voor die gemeente te lê van die volle bedrag wat reeds gegee en belowe is. En toe die verslag voor die gemeente dien, het dit geblyk dat £49.11.5 belowe is en £41.16.6 reeds inbetaal is. Ná afloop van die sinode kon natuurlik verslag van die reiskoste gegee word en in hierdie verband staan in die notule van 14 Augustus: Ontvangste £72.6.6; uitgawe £64.12.8; batige saldo £7.13.10. Die afloop van die hele aangeleentheid was dus nie ongunstig nie, maar die reissom van £64 bied ’n mens 'n kykie in die reistariewe van destyds wat dan met trein en “coach" moes geskied.
Die onderwyssaak in sy tyd op Colesberg
Elke jaar is getrou 'n opsomming gemaak van die aantal privaat skooltjies in die gemeente asook hoeveel kinders daar aan ander soort skole onderwys ontvang. Die aantal kinders van die gemeente wat gereeld skoolonderwys ontvang het, het van jaar tot jaar gewissel tussen die getalle 30 en 61. Laasgenoemde was die getal wat in 1895 op skool was. Dit was die gunstigste rapport wat die kerkraad tydens die bediening van ds. Du Plessis kon stuur aan die Algemene Vergadering en lui onder meer: Huislik en kerklik word gedoen soveel as kan; maar wat skole betref, gaan dit nie na wens nie. Die volgende skole is in die gemeente: Een derdeklas ondersteunde skool met 'n goewernante met 10 kinders wat elementêre onderwys ontvang in Hollands en Engels; ses familieskole waarin 33 kinders onderwys ontvang in spel, lees, skrywe en katkisasielesse, sang en ook in rekenkunde; daar is 12 kinders in die publieke skool op die dorp terwyl nog 6 kinders van gemeentelede in die distrik van en op die dorp Middelburg skoolgaan. Die totaal skoolgaande kinders is dus 61.
Net in 1890 het die kerkraad aandag geskenk aan die oprigting van ’n skool. Op die kerkraadsvergadering van 14 Februarie het die leraar bekendgemaak dat dit blyk asof daar 'n kans is om 'n skool in die wyk van oudl. Kruger op te rig. ’n Kommissie is toe benoem om te sien wat verder in die saak gedoen kon word. Hierdie kommissie het nie juis 'n rapport van sy werksaamhede aan die eerwaarde kerkraad voorgelê nie, maar uit twee rapporte aan die Algemene Vergadering kan ons wel die gang van sake aflei.
Die geestelike bearbeiding van die gemeente
Ds. Du Plessis het ook aandag geskenk aan die verbetering van die gewone kategetiese onderrig wat in die skole en by die huise moes plaasvind, want die lidmate het nie op die dorp gewoon nie. Op die kerkraadsvergadering van 25 September 1885 het die leraar 'n nuwe plan voorgelê vir beoordeling van die kerkraad. Dié plan het katkisasielesse vir elke Sondag die hele jaar deur behels en die lesse sou dan op kaartjies gedruk en aan die kinders besorg word. Hy het selfs die drukkoste daarvan ook aan die kerkraad voorgelê, te wete 25/- vir die eerste 100 en daarna 12/6 vir elke verdere 100. Die kerkraad het dit as 'n baie nuttige saak beskou en besluit om dadelik 300 daarvan te laat druk en vir die volgende jaar aan die kinders uit te deel. Dit moes 'n soort lesrooster gewees het en daarom 'n groot verbetering gebring het in die gereelde behandeling van die werk met die kinders. Al die jare wat ds. Du Plessis daar gearbei het, moes hy daarmee volgehou het, want nadat hy vertrek het, meld die notule dat ds. T. Hamersma as konsulent sodanige leskaarte moes opstel.
Die geldelike worsteling van die gemeente
Op sy vergadering van 25 Mei 1895 het die kerkraad kennis geneem van die besluit van die Algemene Vergadering by monde van sy afgevaardigdes, naamlik dat die kerkraad hom eers moet wend tot die ander kerkrade van die Kaapkolonie vir hulp in hierdie saak. Of die kerkraad dit gedoen het, blyk nie duidelik nie, maar op sy vergadering van 12 Oktober is gerapporteer dat daar van twee naburige kerkrade, te wete Steynsburg en Middelburg, steun gekom het tot 'n bedrag van £14.5.6 en later het daar weer bedrae gekom van ander kerkrade. Onder hierdie moeilike situasie moes die predikant in 1896 die beroep na Petrusburg oorweeg.
Die organisasie van die gemeente in die algemeen
Op die kerkraadsvergadering van 14 November 1885 het ds. Du Plessis verlof gevra om na Middelburg, Kaap, te gaan vir die 25-jarige bestaan van daardie gemeente wat feestelik herdenk is en waar hy die feesrede moes hou. Die verlof is toegestaan en in aansluiting daarby is toe ook gespreek oor die moontlike herdenking van die 25-jarige bestaan van hierdie gemeente. Op advies van die voorsitter is toe besluit dat hier nie 'n spesiale feesgeleentheid sou wees nie, maar dat met die eerskomende nagmaalsgeleentheid aandag geskenk sou word aan die saak. So het die geleentheid stilweg verbygegaan en is slegs gehandel ooreenkomstig die besluit van die kerkraad.
Die vertrek van ds. Du Plessis
Sestien jaar het ds. Du Plessis die gemeente bedien en toe hy reeds predikant van Petrusburg was, het hy nog aan hulle geskrywe en die gemeente bemoedig en die kerkraad het ook hulle ou predikant nie vergeet nie. By die kerkgeleentheid van 20 Maart 1896 het die kerkraad en gemeente 'n konsulent beroep en toe is met meerderheid van stemme ds. D. Postma jr. aangewys. En in die notule van hierdie vergadering is opgeteken dat die totale skuld van die gemeente toe £400 was en met die oog op die uitdelging van hierdie skuldbedrag, is besluit dat die gemeente die bedrae wat hulle belowe het vir die traktement van die predikant, nog moes bly stort om so die bedrag te vind.
Ralph Byrd
Ralph Byrd (22 April 1909 – 18 Augustus 1952) was 'n Amerikaanse akteur. Hy was bekend vir sy rolle in die rolprente SOS Coast Guard (1937), Dick Tracy (1937), Dick Tracy's G-Men (1939), en Dick Tracy vs. Crime, Inc. (1941).
Operasie Barbarossa
Doelwit
Die Sentrale groep, onder beheer van Von Bock, se tenks help Von Rundstedt se tenks by Kiëf op 10 September en hulle keer drie Russiese Leërs vas en 665,000 Russiese troepe word gevange geneem. Op 6 Oktober het die 1ste Panzer Group die meeste van die Russiese Suidelike mag in suidoos Oekraïne vasgekeer wat nog 100,000 krygsgevangenes oplewer. Die Duitsers verower Rostof aan die Don op 20 November maar die Russiese Leër doen 'n teenaanval en wen dié stad terug op 29 November. Die Suid groep bereik eindelik Stalingrad wat lei tot die Slag van Stalingrad.
Oribigeelbos
Die ander subspesies is:
Hoektand-tuna
Identifikasie
Hulle besoek gereeld die dieper gedeeltes van strandmere, steil kanale en die buitenste hellings van riwwe in water wat 1 tot 60m diep is. Hulle is alleenlopers of kom in klein groepies voor. Dit is 'n roofvis en seldsaam in Suid-Afrikaanse waters. Hulle jag graag die piesangvisse.
Litaus
Periodisering
In die historiese taalwetenskap van Litaus word daar 'n onderskeiding gemaak tussen die mondelinge of suiwer spreektaal- en die skryftaalperiode. Litaus het as gesproke taal tussen die 7de of 8ste en die laat 15de eeu bestaan. Die vroeë 16de eeu is die beginpunt van Litaus as skryftaal. Die skryftaalperiode word onderverdeel in 'n ouer tydperk (16de tot 18de eeu) en die moderne tydperk vanaf die 19de eeu.
Skriftelike oorlewering
As gevolg van die Pools-Litause opstand in 1863 het die Tsaristiese Russiese regering die druk van Litause boeke met Latynse letters in die Russiese gedeelte van Litaue summier verbied en die gebruik van die Cyrilliese alfabet verpligtend gemaak. Hierdie verbod is eers in 1905 weer opgehef. Litause boeke is destyds nogtans dikwels in die aangrensende Oos-Pruise gedruk en deur sogenaamde boekedraers (Litaus: knygnešiai) na Litaue gesmokkel.
Neder-Litaus
Neder-Litaus - wat in Žemaitija of Neder-Litaue in die weste van die land gepraat word - behels 'n groter aantal plaaslike dialekte wat merkbaar verskil van dié van Opper-Litaue (Aukštaitija) en moeilik verstaanbaar is vir bewoners van ander landsdele. Die noordelike dialekte toon sekere ooreenkomste met Lets.
Die diftonge ai en ei word dikwels as a: en e: uitgespreek, terwyl die klanke ą, ę, į en ų in teenstelling met Standaardlitaus dikwels hul oorspronklike status as nasale bewaar het. Die klemtoon val gewoonlik op die eerste sillabe. Die iteratiewe verlede tydvorm -davo bestaan nie, maar wél 'n perifrastiese konstruksie soos liuoba skaityti "hy het gewoonlik gelees". Die dialekte word daarnaas deur 'n afwykende woordeskat gekenmerk.
Detlev Weiss
Opleiding
duimnael|regs|320px| Op [[20 Junie 1962 het die rektor van die Universiteit van Stellenbosch, prof. H.B. Thom, en mev. Thom 'n dinee aangebied ter ere van proff. R.L. Straszacker, P.F.D. Weiss en hul eggenotes wat Stellenbosch sou verlaat. Sowat 50 professore en hul gades het die geleentheid bygewoon. Van links na regs: mev. Lettie Pretorius, prof. R.L. Straszacker, mev. Straszacker, prof. H.B. Thom, mev. Hymne Weiss, prof. P.F.D. Weiss, mev. H.B. Thom en prof. S.J. Pretorius.]] Akademies was prof. Weiss uitstekend vir sy latere taak as hoogleraar toegerus. Hy het aan die Universiteit van Stellenbosch sy M.A.-graad in sielkunde (met lof) en die B.D.-graad verwerf. Aan die US het hy hom op vele terreine onderskei, onder meer as kampioenswemmer en lid van die studenteraad. Aan die Kweekskool het hy die proponentseksamen met onderskeiding afgelê. Terwyl hy predikant was in Pretoria-Oos (1935 tot 1947) het hy sy M.A. in Semitiese tale aan die Universiteit van Pretoria verwerf. Terwyl hy professor aan Stellenbosch was, het hy sy D.Litt. in Semitiese tale behaal. Albei dié grade was cum laude. Hy was toe die eerste en enigste persoon in Suid-Afrika met 'n doktorsgraad in Semitiese tale.
Gesinslewe
Dr. Weiss is in 1935 met die Afrikaanse skrywer en vertaler Hymne Weiss getroud. Uit dié huwelik is drie kinders gebore, Ode Krige, getroud met Johan Dawid Krige, Elske van Rooyen en dr. Milde Weiss. Prof. Weiss is in Desember 1999 in Pretoria oorlede waar hy en sy vrou bly woon het ná sy aftrede. Hy was 92. Sy is in Oktober 2001 in die ouderdom van 91 in die Lynnwoordoord oorlede.
Arthur Byron
Arthur Byron (3 April 1872 – 17 Julie 1943) was 'n Amerikaanse akteur. Hy was bekend vir sy rolle in die rolprente The Mummy (1932), 20,000 Years in Sing Sing (1932), Marie Galante (1934), en The Whole Town's Talking (1935).
TSV Schwieberdingen
Die klub se geskiedenis begin met die stigting van die gimnastiekklub Turnverein Schwieberdingen op 1 Augustus 1906.
2013 Australiese Grand Prix
Die 2013 Formule Een Australiese Grand Prix is op 17 Maart 2013 in Melbourne, Australië, gehou. Dit was die eerste wedren van die kampioenskapseisoen en is deur Kimi Räikkönen in sy Lotus-Renault gewen.
IPhoto
iPhoto word dikwels vergelyk met Google se Picasa, CyberLink se MediaShow, Adobe se Photoshop Album, Phase One se Media Pro en Microsoft se Windows Live Photo Gallery. iPhoto 9, die nuutste weergawe van die sagteware, is vrygestel as deel van die iLife ’11-pakket op 20 Oktober 2010.
Ysteroksied
Ysteroksiede speel 'n belangrike rol in die geochemie en in die navorsing van paleomagnetisme. Daar is heelparty minerale wat ysteroksiede is, bv.:
Distopie
Politiek
Distopiese politieke situasies word uitgebeeld in romans soos We, Parable of the Sower, Darkness at Noon, Nineteen Eighty-Four, Brave New World, The Hunger Games, Divergent en Fahrenheit 451 en films soos Metropolis, Brazil, Battle Royale, FAQ: Frequently Asked Questions, Soylent Green en The Running Man.
Natuur
Fiktiewe distopieë is algemeen stedelik en isoleer hul karakters dikwels uit alle kontak met die natuurlike wêreld. Soms benodig hulle hul karakters om die natuur te vermy, soos wanneer staptogte as gevaarlike anti-sosiale gedrag in Ray Bradbury se Fahrenheit 451 beskou word, asook in Bradbury se kortverhaal "The Pedestrian." In CS Lewis se That Hideous Strength, is wetenskap gekoördineer deur die regering gerig op die beheer van die natuur en die uitskakeling van natuurlike menslike instinkte. In Brave New World word die laer klas gekondisioneer om bang te wees vir die natuur, maar ook om die platteland te besoek en vervoer en speletjies te gebruik om ekonomiese aktiwiteit te bevorder.
Hostilianus
Hostilianus was 'n Romeinse keiser in 251.
Hy was die seun van Decius Traianus.
Distopie
Natuur
Oormatige besoedeling wat die natuur vernietig, is algemeen in baie distopiese films, soos The Matrix, RoboCop, Wall-E en Soylent Green. Enkele "groen" fiktiewe distopias bestaan, soos in Michael Carson se kortverhaal "The Punishment of Luxury" en Russell Hoban se Riddley Walker. Laasgenoemde is in die nasleep van die kernoorlog, 'n na-kern-holocaust Kent, waar tegnologie tot op die vlak van die ystertydperk verminder het.
Joan Morice
Lewe en loopbaan
Morice is in 1904 in Barberton, Suid-Afrika gebore aan Andrew Morice en Alice Mary Morice (née Roberts). Sy is na Engeland gestuur vir haar vroeë onderwys. In 1922 het sy na Suid-Afrika teruggekeer en in 'n veeartsenykundige kursus ingeskryf. Morice het die eerste twee jaar van die graad aan die Universiteit van die Witwatersrand en die laaste jaar aan die Onderstepoort Veterinêre Instituut van die Transvaalse Universiteitskollege voltooi.
Vlag van Vanuatu
Geskiedenis
Toe die Vanua’aku-party die land na onafhanklikheid gelei het as Vanuatu in 1980 is die kleure van die party se vlag – rooi, groen, swart en geel – gekies as die basis vir die nasionale vlag. ’n Parlementêre komitee het die finale ontwerp gekies uit inskrywings van plaaslike kunstenaars.
Goue muntstuk
Gradering van muntstukke
In die vroeë jare van muntversameling, is drie algemene terme gebruik om 'n muntstuk se graad te beskryf:
Romansch
Dialekte en skryftale aan die begin van die 21ste eeu
Die vyf dialekte van Romansch beskik almal oor hul eie skryftaal wat 'n oorkoepelende funksie ten opsigte van die dikwels afwykende plaaslike dialekte vervul. Die vyf dialekgebiede verskil baie sterk op fonetiese, grammatikale en leksikale vlak sodat sprekers van verskillende dialekte nie maklik met mekaar kan kommuniseer nie. Nogtans is daar 'n dialektologiese kontinuüm wat oor die hele taalgebied strek en sowel naburige asook verder af geleë streke deur gemeenskaplike kenmerke met mekaar verbind. Surselvisch, wat dikwels meer behoudend ten opsigte van ouer taalvorms is, toon nogtans sterk Duitse invloede, terwyl die aangrensende Italiaanssprekende gebiede hul taalkundige stempel op die Retoromaanse dialekte van die Engadin- en Surmeir-streke afgedruk het.
Nasionale Kunstefees
Die voorsitter van die Feesraad, Ayanda Mjekula, het die voormalige radiopersoonlikheid Tony Lankester aangewys as die nuwe hoof- uitvoerende beampte.
Pous Sixtus II
Pontifikaat
In die kwessie oor die ketterdoop het hy versoening bewerkstellig met die heilige Cyprianus en die kerke in Afrika en die Midde-Ooste. Hy skryf die pouslike brief Ad Novatianum en ook 'n traktaat sonder naam.
Hestur
Berge
Die eiland het die volgende vier berge:
Optiese instrumente
Objektiewe instrumente
Die beeld wat deur 'n eenvoudige lens gelewer word, is egter in die praktyk nie skerp genoeg nie. Ten einde die beeldskerpte te verbeter, word verskeie lense saam in 'n lensbuis gemonteer om 'n objektief te vorm. Die werking van so 'n saamgestelde lens verskil in beginsel nie van die werking van 'n enkele lens nie, 'n Mens kan enige saamgestelde objektief, hoe ingewikkeld dit ook al is, op papier tot 'n eenvoudige lens met dieselfde optiese hoedanighede terugherlei.
Vergrootglas (loep), teleskoop en mikroskoop
Die beeld wat deur die vergrootglas gevorm word, is dan oneindig ver weg, wat meebring dat die strale van die voorwerp af ewewydig deur die lens val. As 'n mens sy oog nou direk agter die loep hou, sal 'n skerp beeld op die retina (netvlies) verkry word hoewel die oog op 'n oneindig ver punt ingestel is. In so 'n geval is die spiere van die ooglens in 'n toestand van rus (ongeakkommodeerde oog). Omdat hierdie toestand die minste vermoeiend is, word alle subjektiewe instrumente in beginsel op hierdie wyse ingestel.
Verkykers en teleskope
Die snypunt van die kruisdrade bied 'n uiters akkurate meetpunt, veral deur die vergrotende werking van die teleskoop. 'n Meetteleskoop word gemonteer op 'n stewige staander waarop die stand van die instrument op 'n skaal afgelees kan word. Die hoek tussen 2 punte kan gemeet word deur die teleskoop agtereenvolgens op die 2 punte te rig en die stand van die instrument vir die 2 punte op 'n ronde gradeskaal af te lees. So 'n instrument word 'n goniometer genoem. Wanneer die teleskoop presies horisontaal opgestel word, kan hoogteverskille ook deur vertikale beweging met behulp van 'n vertikale skaal gemeet word (katetometer). Die beginsels van die meetteleskoop is ook op geweervisiere en dies meer van toepassing.
Mikroskoop
Gewoonlik word nie die brandpuntatstande nie maar slegs die vergrotingsgetal van die betrokke objektief of okulêr verstrek, met ander woorde die inherente vergroting N. Vir objektiewe geld N1=16 cm/f, en vir okulêre N2= 25 cm/f2, sodat die totale hoekvergroting gelyk is aan N1 .N2. Die afstand van 25 cm is gelyk aan die afstand tot by die nabyheidspunt van die oog; 16 cm is die gestandaardiseerde afstand tussen die voorwerpsbrandpunt van die okulêr en die brandpunt van die objektief, waarvan die lineêre vergroting regstreeks afhang.
In werklikheid werk 'n mikroskoop maar net soos 'n vergrootglas met 'n bale klein brandpuntafstand. Om 'n vergelykbare vergrootglas te maak, is egter prakties onmoontlik. Wanneer die mikroskoop egter op papier herlei word tot 'n vervangende lens met dieselfde optiese hoedanighede, blyk dit dat die voorwerp presies in die voorwerpsbrandpunt van die vervangende lens geplaas is. Die skerptestelling van 'n mikroskoop vind plaas deur die hele stelsel – net soos by 'n vergrootglas - nader of verder van die voorwerp te beweeg.
Antho involvens
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1864 deur Schmidt.
Constantius Chlorus
Flavius Valerius Constantius "Chlorus" (gebore omstreeks 250; sterf op 25 Julie 306), ook genoem Constantius I, was 'n Romeinse keiser en een van die vier oorspronklike lede van die Tetrargie wat in 293 deur Diocletianus op die been gebring is. Hy was vanaf 293 tot 305 junior keiser, en vanaf 305 tot 306 senior keiser (Augustus). Constantius was die vader van Konstantyn die Grote, die eerste Christenkeiser van Rome. Die noemnaam "Chlorus" (Grieks: Χλωρός, letterlik "die Groene") is eerste gepopulariseer deur historici van die Bisantynse-era, en is nie gedurende die keiser se leeftyd gebruik nie.
Sleutel van Salomo
Inhoud
Hoewel die Sleutel van Salomo uitwei oor die magiese instrumente (gewyde water, kleding, reukstowwe, swaarde, ens.) het die kern van die boek betrekking op die vervaardiging van pentakels (soos die pentagram). Die pentakels is saamgestel uit simbole wat sorgvuldig gekies is om die beoogde doel te bereik.
Vlag van Engeland
Die vlag van Engeland is die Sint Joriskruis. Die rooi kruis het in die Middeleeue en in die Kruistogte as ’n embleem van Engeland verskyn en is een van die vroegste embleme wat Engeland verteenwoordig het. Dit het die status van nasionale vlag van Engeland verwerf tydens die 16de eeu.
Glock GmbH
Messe
Die Feldmesser 78 is ’n klassieke tipe mes met ’n 165 mm-lem en ’n algehele lengte van 290 mm. Die Feldmesser 81 het dieselfde oorhoofse dimensies met ’n addisionele saag op die rug van die lem. Die Feldmesser 78 weeg 206 g en die Feldmesser 81 weeg 202.
Paralimpiese Winterspele 2006
Toewysing
As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Winterspele 2006 ook die gasheer vir die Paralimpiese Winterspele 2006. Turyn is op 19 Junie 1999 in Seoel deur die Internasionale Olimpiese Komitee gekies as die gasheer vir die Olimpiese Winterspele in 2006. Ander kandidate was: Sion, Helsinki, Klagenfurt, Poprad-Tatry en Zakopane.
Indo-Ariese tale
Die Indo-Ariese tale is 'n subfamilie van die Indo-Irannese tale binne die Indo-Europese taalfamilie, saam met die Irannese tale en die Nuristani-tale. Die meer as 'n honderd tale word deur omtrent een miljard mense oorwegend in Noord- en Sentraal-Indië, Pakistan, Bangladesj, Nepal, Sri Lanka en die Maledive gepraat. Van die belangrikste Indo-Ariese tale sluit in Hindi-Oerdoe (Hindoestani), Bengaals en die klassieke taal Sanskrit. Ook Romani, wat deur Roma in Europa gepraat word, behoort aan die Indo-Ariese tale. Die mees afgeleë Indo-Ariese taal is egter Fidjiaanse Hindi, een van die drie amptelike tale van die eilandstaat Fidji in Oseanië.
Tiemie
Thymus spesies word as voedsel gebruik deur die larwes van sommige Lepidoptera-insekte (motte en skoenlappers); die motspesie, C. struella, se dieet bestaan uitsluitlik uit tiemie.
Adolph Caesar
Adolph Caesar (5 Desember 1933 – 6 Maart 1986) was 'n Amerikaanse akteur. Hy was bekend vir sy rolle in die rolprente Che! (1969), The Hitter (1979), A Soldier's Story (1984), en The Color Purple (1985).
Toshiro Mifune
Vroeë lewe
In sy jeugjare het Mifune in die fotografiewinkel van sy vader Tokuzo gewerk, 'n kommersiële fotograaf en invoerder wat uit die noorde van Japan geëmigreer het. Nadat hy as Japannese burger die eerste 19 jaar van sy lewe in China deurgebring het, is hy opgeneem in die Japannese Keiserlike leër se lugvaartafdeling, waar hy tydens die Tweede Wêreldoorlog in die lugfoto-eenheid gedien het.
Oos-Fries
Die naaste tale, wat nou aan Oos-Fries verwant is, is Noord- en Wes-Fries, wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.
Alex Martin
Alex Martin (gebore 9 Mei 1973) is 'n Amerikaanse aktrise en vervaardiger. Sy is bekend vir haar rolle in die rolprente Sister Act 2: Back in the Habit (1993), American Intellectuals (1999), en Strange as Angels (2003).
Hawaii
Hawaii (Engels: State of Hawaii, Hawais: Mokuʻāina o Hawaiʻi), 'n vulkaniese eilandgroep wat sewe groot bewoonde en 125 kleiner onbewoonde eilande behels, is die 50ste en mees westelike van die Amerikaanse deelstate. Alhoewel die grootste eiland, wat met sy kenmerkende driehoeksvorm byna twee derdes van die totale oppervlak beslaan, ook die naam Hawaii dra, bly Oahu met die hoofstad Honolulu die belangrikste en mees digbevolkte eiland – en ook steeds die hoofbestemming vir miljoene toeriste. Ter onderskeiding van die eilandgroep word die eiland Hawaii deur die plaaslike bewoners dikwels Big Island (Groot Eiland) genoem. Hawaii se bynaam is Die Aloha-staat (Engels: The Aloha State).
Geografie
Die enigste noemenswaardige van die kleiner eilande is die Midway-atol. Aangesien hulle sedert 1903 regstreeks deur die Amerikaanse Vloot beheer word, word hierdie eilandgroep met sowat 2 000 inwoners – merendeels soldate met hul gesinne – in administratiewe opsig nie by die deelstaat Hawaii gereken nie.
Polinesiese setlaars
Moontlik het die eerste Polinesiese setlaars die roetes van trekvoëls gevolg – die Polinesiërs was bekwame seevaarders en navigeerders wat met eenvoudige dog doeltreffende hulpmiddels soos hulle dubbelrompkanoes, die sterre, winde en seestromings oor die Stille Oseaan geseil en hulle op 'n verskeidenheid eilandgroepe gevestig het.
Landbou
Sandelhout was sedert 1790 een van die eerste belangrike uitvoere, maar grootskaalse ontbossing het reeds in die 19de eeu 'n einde aan die sandelhoutbedryf gemaak. Ook die walvisvangers, wat Hawaii as 'n basis en handelsentrum gebruik het, het met die ontginning van ruolie in die VSA op 'n slag broodloos geword nadat die goedkoop petroleum walvisolie vinnig vervang het.
Vanweë die knellende tekort aan mannekrag – talle inheemse Hawaiërs het aan nuwe siektes beswyk wat deur die Europeërs en ander vreemdelinge op die eilande versprei is – het die suikerbedryf vanaf 1850 gasarbeiders uit China en later ook uit Japan, Korea, Puerto Rico, die Filippyne en selfs Europa in diens geneem. Die bedryf het land – wat dikwels aan die droë, benedewindse kant van die eilande geleë was – teen lae pryse van Hawaise families gekoop en danksy die besproeiing van die suikerrietgewasse in vrugbare grond omgeskep. Nuwe landboumetodes, plaagbeheer en die teelt van geskikte suikerrietsoorte het die opbrengste aansienlik verhoog.
Energie en natuurlike hulpbronne
Hawaii se huidige termiese kragsentrales is oorwegend oliegedrewe en wek meer as drie kwart van die deelstaat se elektrisiteit op. Met die begin van die energiekrisis in die laat 20ste eeu het hernubare energie 'n steeds belangriker rol in Hawaii begin speel, en 'n talle kleinskaalse energieprojekte is aangepak.
Die termiese kragsentrales op die eiland Hawaii maak uitsluitlik gebruik van biologiese afvalprodukte van die plaaslike suiker- en macadamianeutbedryf of etanol, terwyl 'n windkragsentrale bykomende elektrisiteit in spitstye verskaf. Geotermiese vulkaniese energie word eweneens op Hawaii ingespan. Danksy die intensiewe sonstraling het sonenergie 'n beduidende bron vir warmwater in privaathuise geword. Die veertien windturbines van die Pakiki Nui-windkragprojek in South Point (Big Island) verskaf sedert 2007 elektrisiteit aan sowat 10 000 huishoudings op die eiland.
Hugh Wilson (regisseur)
Hugh Wilson is 'n Amerikaanse akteur, skrywer, vervaardiger, en regisseur. Hy is bekend vir sy rolle in die rolprent Blast from the Past (1999) en in die televisiereekse WKRP in Cincinnati (1978), Frank's Place (1987), en The Famous Teddy Z (1989).
Antho oxeifera
Antho oxeifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Moulouya
Dit verdeel die Atlasgebergte in die helfte met die Sentraal-Atlas in die weste en die Plato van die Sjots en die Tellatlasbergreeks in die ooste. Dit onspring ongeveer in die middel van Marokko tussen die twee bergreekse Sentraal-Atlas en Groot-Atlas, en mond slegs sowat 300 kilometer oos in die Straat van Gibraltar in die westelike Middellandse See uit.
Anuar Abu Bakar
Anuar Abu Bakar (28 April 1971 – 6 Mei 2019) was 'n Maleisiese sokkerspeler en hoofafrigter van UiTM FC (o-21). Hy sterf op 6 Mei 2019 in die ouderdom van 48 van lewerkanker.
Sentraal-Atlas
Die hoogste piek is 3 737 meter bo seespieël.
Antho paucispina
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1962 deur Sarà & Siribelli.
Excelsior-projek
Toetsspronge
'n Plakkaat onderaan die oop deur van die Excelsior III-gondel lees "This is the highest step in the world".
Olga Grjasnowa
Literêre loopbaan
Olga Grjasnowa het in 2007 in Oostenryk aan die „Klagenfurter Literaturkurs“ deelgeneem. In die volgende jaar het sy 'n beurs van die Rosa-Luxemburg-stigting ontvang en was in 2010 'n deelnemer by die Jürgen-Ponto-skryfwerkwinkel. In dieselfde jaar is haar debuut-toneelstuk Mitfühlende Deutsche met die Wiener Wortstätten se dramaprys bekroon. In 2011 het sy die Robert Bosch-stigting se "Grensganger-beurs" ontvang om navorsing in Azerbeidjan te kan doen.
Elliot-formasie
Ligging
Die formasie bestaan hoofsaaklik uit afwisselende dun lae moddersteen, sandsteen en rooi sliksteen wat in vloedvlaktes gevorm het. Dit verteenwoordig dus 'n fluviale afsetting. Die Elliot-formasie word gekenmerk deur sy rooi kleur. Dit bevat ook verskeie fossiele, soos die 12 meter lange Melanorosaurus, die Massospondylus en die Ledumahadi mafube, wat in September 2018 ontdek is. Aan die bokant van die Elliot-formasie word eoliese sedimente aangetref, wat 'n aanduiding is van die toenemend droeërwordende omgewing.
Tradisionele literatuur
Verder is die soorte verhale wat behandel word fantasie, volksverhale (soos sprokies), mites, legendes, fabels, sages, diereverhale, bedrieërverhale en verhale met ekologiese perspektief.
Mondelinge / orale letterkunde
In enige mondelinge kultuur is die gehoor baie belangrik – daar moet iemand wees om na die stories te luister. Daarom word die orale voordragkunstenaar beïnvloed deur die teenwoordigheid van die gehoor en hy/sy ekploiteer hierdie teenwoordigheid. By tye betrek hy/sy die luisteraars direk deur openings-formules wat die gehoor se belangstelling en aandag stimuleer. In baie gevalle word van die gehoor verwag om deel te neem in die liedere of refreine in die verhale.
Definisie
In voor-Christelike tye was mense al bewus van die bestaan van fantasie. En hulle was nie net intuïtief daarvan bewus nie – hulle het 'n woord gehad om die verskynsel te beskryf. Die woord fantasie is afgelei van die Latynse phantasticus, en dit gaan selfs nog verder terug na 'n Griekse woord wat beteken: dit wat sigbaar gemaak word.
Kenmerke
'n Wanbegrip van die ware aard van die fantasieverhaal kom by baie mense voor. Daar bestaan die wanopvatting by mense dat enigiets in die fantasieverhaal moontlik is. Dit kan onlogies wees, inkonsekwent, en die aard van die fantasiekarakters kan so onbeperk wees as wat die verbeelding van die skrywer toelaat. As dit die geval was, dan sou die fantasieverhaal vir die leser geen betekenis gehad het nie.
Die fantasie moet met die werklikheid ooreenstem, dit wil sê dit moet aanvaarbaar, logies, konsekwent en moontlik wees. Die skeidslyn tussen werklikheid en fantasie is baie dun. Die mens is 'n wese met geestelike vermoëns en daarom is sy verbeeldingswêreld 'n werklikheid. Dit vorm 'n wesenlike deel van sy lewe waarsonder hy nie ten volle mens kan wees nie. Daar kan dus gepraat word van die reële werklikheid en 'n fantasiewerklikheid. Dit is belangrik om te onthou dat albei werklik-hede is. Vir die kind is daar dikwels 'n vaer onderskeid tussen die twee werklikhede as wat daar vir volwassenes is. Dit is verder belangrik om te besef dat die fantasie gedurig deur die mens getoets word aan die reële werklikheid. Vrae soos: Is dit waar? Het dit werklik gebeur? Is daar iets soos 'n … ? kom spontaan voor by veral kinders wat fantasieverhale lees. Dit is juis omdat sulke vrae gevra word, dat hierdie toetsing plaas-vind en dat dit nodig is dat die fantasieverhaal die nodige beperkinge moet hê.
Inkantasies kom dikwels voor en kan terselfdertyd as motief 'n fantasieverhaal tot eenheid bind. Dit kan ook saamhang met 'n toor-element: om towerkrag in werking te stel, moet sekere woorde of 'n rympie byvoorbeeld presies nagesê of gesing word.
Ook retoriese vrae of beskrywings wat kort-kort opnuut voorkom kan 'n sterk rol speel in 'n verhaal en indruk maak op die hoorder/leser. Die herhaling van woorde aksentueer die mag van die woord.
Gebeure volg mekaar gewoonlik chronologies op. In die Afrika-fantasieverhale is daar egter dikwels 'n sikliese tydsopvolging moontlik. Geen aandag word gegee aan onnodige detail of newe-temas nie, sodat 'n hegte samehang kenmerkend is.
Fantasie en sprokies
Dit is maklik om die gewone fantasieverhaal te verwar met die volksprokie. 'n Belangrike verskil is dat nuwe fantasieverhale steeds in verskillende tale geskryf word, terwyl bestaande volksprokies in alle lande bly voortleef en die afgelope eeue nie meer aangevul word nie.
Sowel die volksprokie as die fantasieverhaal het 'n vinnige, chronologiese gang met klem net op essensiële elemente, terwyl rympies geredelik aangetref word. Daar is 'n oorheersende indruk van dramatiese eenvoud en gewoonlik bring die slot oorwinning van die goeie oor die bose.
Nog 'n verskil is dat die fantasieverhaal op 'n dieper vlak van betekenis werk met lewenswaarhede wat aan die kind oorgedra word sonder dat hy eksplisiet daarvan bewus is. Deur die verteller of 'n karakter word die leser/luisteraar na onderbewuste bestaansfere geneem. Daarteenoor sak die volksprokie verder deur die lae van die persoonlikheid en spreek die diepste vlakke van hierdie onderbewuste aan – net 'n volwassene kan hom in dié proses begelei.
Mites en sprokies
Die mens se eindelose soeke na kennis en sy drang om te verklaar, het ook neerslag gevind in die verhale wat hy geskep het.
Verhale met vermenslikte diere
In hierdie verhale tree bekende diersoorte op. Hulle word egter vermenslik deur aan hulie menslike eienskappe soos spraak, kleredrag en menslike handeling toe te ken. In die geslaagde diereverhaal met vermenslikte karakters moet daar 'n fyn balans tussen die dierlike en die menslike wees. Die karakter is 'n dier en moet 'n dier bly, al vertoon hy menslike eienskappe. Sy mensheid mag nooit sover gevoer word dat hy sy unieke eienskappe as dier verloor nie. Daar moet dus 'n sinvolle kombinasie van eienskappe wees.
Verhale oor diere in die natuur
Oorlewing van diere in die natuur hang van die natuurwette af, en om hierdie rede bied diereverhale dikwels konflik en drama. Dit is dus verstaanbaar dat veral seuns in die leesstadium (groterkindfase), daarvan sal hou.
Oorsprongsopvoeding
Voorbeelde:
Natal-geelbos
Die Natal-geelbos (Leucadendron spissifolium subsp. natalense) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Oos-Kaap en KwaZulu-Natal waar dit voorkom vanaf die Oribiravyn tot by Port St Johns. Dit mag moontlik ook in die Dwessa-natuurreservaat aan die Wildekus voorkom.
Suezkanaal
Die suidelike ingang na die kanaal is by Suez en die noordelike ingang is by Port Said. Die totstandkoming van die kanaal is in groot mate te danke aan die optrede van die Fransman Ferdinand de Lesseps. Hy het al die steun van die destydse Egiptiese onderkoning, Saïd, ontvang en het die uitvoering van die projek gebaseer op 'n ontwerp van A. von Negrelli. In 1956 het pres. Nasser van Egipte die kanaal genasionaliseer, waarop Franse, Engelse en Israelse soldate die gebied beset het.
2021
Van 23 tot 29  Maart het die Japanse skip Ever Given dwars in die kanaal gelê en die kanaal geblokkeer. Hierdie behoueringskip van 240 000 U.S. ton is 400m lank en was gelaai met 20 000 houers.
Guennol-leeuin
Toe dit in 2007 verkoop is, was die prys wat op die veiling betaal is die hoogste wat toe nog vir ’n beeld betaal is: baie meer as die vorige rekordprys vir Pablo Picasso se Tete de femme (Dora Maar). Dit is egter op 3 Februarie 2010 oortref deur ’n beeld deur Alberto Giacometti wat vir $104 327 006 verkoop is.
Pekka Airaksinen
Na The Sperm se ontbinding in die vroeë 1970's, wend Airaksinen hom tot Boeddhisme en staak sy musiekloopbaan. In die 1980's keer hy terug na die musiekbedryf met sy album Buddhas of Golden Light.
Pierre Trudeau
In die daaropvolgende jaar het hy parlementere sekretaris van die destydse eerste minister, Lester B. Pearson, geword en in 1967 is hy aangestel as minister van justisie in Pearson se kabinet en ook as Kanada se prokureur-generaal. Op 6 April 1968 het Trudeau leier van die Liberale Party geword, en op 20 April 1968 is hy tot eerste minister verkies.
Hy het die amp vir 3 termyne beklee totdat die Progressiewe Konserwatiewe Party onder leiding van Joseph Clark op 22 Mei 1979 die bewind oorgeneem het. Trudeau het op 3 Maart 1980 weer eerste minister geword. As regeringshoof het hy o.m. diplomatieke bande met die Volksrepubliek China aangeknoop (1970), betrekkinge met Frankryk verbeter en die afskeiding van die Franssprekende provinsie Quebec afgewend.
Lamassu
thumb|250px|Lamassu van Dur-Sharrukin. Kalksteen, omstreeks 721-705 v.C.
Lobostemon echioides
Lobostemon echioides is 'n plant wat tot die genus Lobostemon hoort en deel is van die fynbos. Die plant is endemies aan die Noord-Kaap, Oos-Kaap en Wes-Kaap.
Riga
Vroeë geskiedenis
In die tweede helfte van die eerste millennium het die Baltiese stamme tot selfstandige etniese groepe – onder wie Letlanders en Litauers – begin ontwikkel. Die Letse beskawing het omstreeks die jaar 1000 sy kulturele bloeitydperk beleef wat deur 'n verskeidenheid hoogs ontwikkelde ambagte soos smede, pottebakkers, glasmakers en kleremakers, 'n drieslagstelsel in die landbousektor en 'n ontwikkelde handelsbedryf gekenmerk was. Alhoewel Letland soos die res van die Middeleeuse Europa 'n feodale samelewing was, was die meeste Letlanders destyds reeds vrye burgers.
Reformasie en Russiese heerskappy
Met die agteruitgang van die Duitse Orde as heersende mag in die Baltiese lande het 'n magsvakuum ontstaan, en reeds in 1557 het tsaar Iwan IV van Rusland die kans gevat om sy magsgebied in westelike rigting uit te brei. Sy ekspansie-beleid was die regstreekse aanleiding tot die Lyflandse Oorlog (1558–1583) waarin Rusland teen Pole-Litaue en sy geallieerdes, Swede en Denemarke, geveg het. Tydens die oorlog is die gebied deur 'n pesepidemie getref, en as gevolg van die oorlogshandelinge is groot dele van Lyfland verwoes.
Gedurende die Russies-Sweedse Oorlog tussen 1656 en 1658 het Riga 'n Russiese beleg weerstaan en tot in die vroeë 18de eeu die tweede grootste stad in die Sweedse magsgebied gebly. Die stad was in hierdie periode grotendeels selfregerend. In 1710 het die Russiese tsaar Pieter die Grote Riga tydens die Groot Nordiese Oorlog ingeneem, en Rusland se posisie as nuwe groot moondheid in die Oosseegebied is met die Vrede van Nystad in 1721 bevestig. Riga is by die Tsareryk ingelyf en het vanaf 1796 as hoofstad van die goewerment Lyfland gedien.
Nasionale ontwaking en onafhanklikheid
Sewe dae ná die Duitse kapitulasie op 11 November 1918 is Letland se onafhanklikheidsverklaring vanuit die balkon van die Letse Nasionale Teater in Riga uitgeroep. Maar nóg Sowjet-Rusland nóg regsgesinde Baltiese Duitsers was bereid om die vestiging van 'n selfstandige burgerlike republiek in Letland te aanvaar. Duitse offisiere en regsgesindes het die vestiging van 'n Letlandse republiek met militêre geweld teengestaan, en eers nadat alle politieke struikelblokke oorkom is, het Letland op 11 Augustus 1920 as demokratiese staat op die politieke toneel van Europa verskyn.
Witsterthert
Taksonomie
duimnael|links|210px|’n Waaksame wyfie hou haar stert omhoog. Sommige kenners het probeer om die witsterthert in talle subspesies te verdeel volgens morfologiese verskille, maar genetiese studies het getoon daar is minder subspesies as die 30 tot 40 wat in die laaste eeu beskryf is. Die Florida Key-hert (O. virginianus clavium) en die Columbiese witsterthert (O. virginianus leucurus) word albei in Amerika as "bedreig" beskou, terwyl die Virginiese witstert (O. virginianus virginianus) een van die mees wydverspreide subspesies is. Die witsterthert het ’n groot genetiese variasie en kan by verskeie omgewings aanpas.
Beskrywing
Witstertherte pas by baie omgewings aan. Hoewel hulle meestal as wouddiere beskou word, kom hulle ook op oop grasvlaktes, savannes en in gemengde bladwisselende riviervalleie voor. Hulle het ook goed aangepas in die Europese lande waar hulle ingevoer is.
Riga
Die Tweede Wêreldoorlog
In September 1941 het die Duitse besetters 'n Joodse ghetto in die Moskouse voorstad, een van Riga se oostelike stadsdele, opgerig. 25 000 van sy bewoners is op 30 November en 8 Desember gedwing om te voet na die nabygeleë bos van Rumbala te marsjeer waar hulle doodgeskiet is. Net buite Riga is die konsentrasiekamp Salaspils opgerig. Die presiese aantal mense, wat hier gesterf het of vermoor is, word op meer as 100 000 beraam. Naastenby 40 000 kinders is vir dwangarbeid in wapen- en ander strategies belangrike nywerhede of as bloedskenkers vir die Duitse weermag aangewend. Die meeste van hulle het gesterf. Ná die Duitse nederlaag in Stalingrad het Adolf Hitler die "totale oorlog" teen die geallieerde magte verklaar. In Letland is 'n leër van vrywilligers saamgestel waarin volgens Duitse planne alle Letlandse mans diensplig onder die bevel van lede van die Waffen-SS sou doen.
Riga as hoofstad van die Letlandse SSR
Met Michail Gorbatsjof se beleid van glasnost het Letland se nasionale en burgerregbeweging stewig momentum gekry. Die menseregtegroep Helsinki 86 het Rigaers in 1987 opgeroep om die Sowjet-deportasies van Letlandse burgers op 14 Julie 1941 openlik te herdenk, en talle Letlanders het by die vryheidsstandbeeld in Riga vergader. Hierdie betoging was die eerste openbare protes teen die Sowjet-stelsel in een van die Baltiese lande. Baie ander betogings het gevolg, waaronder dié teen die beplande bou van 'n moltreinstelsel, en steeds het burgers dit duidelik gestel dat hulle ten gunste van Letlandse onafhanklikheid was. Ter geleentheid van die 50ste jubileum van die Hitler-Stalin-ooreenkoms (dikwels ook Molotof-Ribbentrop-verdrag genoem) het betogers in 1989 'n menseketting voltooi wat oor 'n afstand van byna 700 kilometer vanuit Tallinn via Riga na Vilnius gestrek het.
Maskavas Forštate (Moskouse Voorstad)
Die wins uit hierdie nasionalisering is vir die bou van 'n nuwe wolkekrabber gebruik wat as argitektoniese huldeblyk aan kolchoseboere ontwerp is en in hulle kulturele behoeftes sou voorsien. Uiteindelik het geblyk dat die plattelandse bevolking min belangstelling vir die kulturele sentrum getoon het, en die wolkekrabber is vervolgens aan die Akademie van Wetenskappe oorgedra. Deesdae is nog steeds 'n aantal wetenskaplike instellings in die gebou gesetel.
Romaanse styl en Baksteengotiek
Riga se vroegste boukuns weerspieël sy oorsprong as Middeleeuse Duitse stadstigting, met geboue in die Romaanse en Baksteengotiese styl wat deur ambagsmanne en Cisterciënser-monnike uit Noord-Duitsland saamgebring is. Teen die einde van die 15de eeu het Riga se stadsbeeld die tipiese kenmerke van Middeleeuse Hansestede getoon – met 'n stadshorison wat deur drie kerktorings oorheers is.
Demografie
Met 'n bevolking van meer as 630 000 is Riga die grootste stedelike nedersetting in die Baltiese lande. Sy bevolking het in 1991 sy hoogtepunt van byna een miljoen bereik en sedertdien veral as gevolg van emigrasie en laer geboortesyfers gedaal, terwyl ook baie jonger gesinne hulle in omliggende nedersettings vestig. As die huidige demografiese tendense voortduur, gaan die bevolking moontlik binne vier dekades met die helfte krimp.
Sino-Tibettaanse tale
Vroeër is soms ook die Tai-Kadai-tale, die Hmong-Mien-tale (ook Miao-Yao-tale genoem) en Viëtnamees by die Sino-Tibettaanse tale ingereken. Sedert die 1950's word die Tai-Kadai- en die Hmong-Mien-tale as aparte taalfamilies beskou wat nie verwant aan die Sino-Tibettaanse tale is nie, terwyl Viëtnamees as 'n Austro-Asiatiese taal erken word. Die ooreenkomste in fonologie, sintaksis en woordeskat tussen dié taalfamilies word aan ontlenings en plaaslike langtermyn kontakte toegeskryf.
Verskroeideaardebeleid
Volgens hierdie beleid is byna al die Boere se plaashuise verbrand, vee doodgemaak, lande verbrand en die vroue en kinders is na konsentrasiekampe toe gestuur. In die kampe was daar onvoldoende kos en mediese dienste en in 1901 het ongeveer 25 000 kinders en 3 000 vroue in hierdie kampe gesterf.
Nagreis
Koran
"Hy het hom sekerlik by ’n ander verskyning gesien, by die verste lotusboom. Daar naby is die Tuin van Verblyf. Toe dít wat bedek die lotusboom bedek het, het die oog nie weggedraai nie, en ook nie die perke oorskry nie. Sekerlik het hy die grootste tekens van sy Heer gesien.
Masdjid al-Aksa, die Verre Moskee
Baie Westerse historici, soos Heribert Busse en Neal Robinson, stem saam dat Jerusalem die plek is wat oorspronklik bedoel is. Moslems het destyds na Jerusalim gedraai wanneer hulle gebid het. Volgens die volgende verse uit die Koran het God die rigting (kiebla) later na Mekka verander:
Zapiro
Zapiro is die pennaam van die Suid-Afrikaanse politieke spotprenttekenaar, Jonathan Shapiro, wie se werk sedert die 1980’s in Suid-Afrikaanse koerante soos die Mail & Guardian, Sowetan en Sunday Times verskyn. Zapiro het reeds etlike toekennings vir sy uitdagende werk ontvang en in die 1980’s is hy sonder verhoor vir anti-apartheid bedrywighede aangehou.
Christina Kruger
Uit hul huwelik is vyf dogters gebore wat almal getroud is.
Fynstreepplatwurm
Die seedier se lyf vernou effens na agter en die lyf is roomkleurig. Daar is 'n kenmerkende mediaanlyn in die middel van die lyf wat omring word deur 'n dun, wit lyn wat weer omring word deur 'n nou, ligbruin streep. Die kant van die lyf is pers; waar die mediaanlyn eindig op die voor- en agterkant van die lyf vloei die kleure in mekaar in wat dit 'n waasagtige voorkoms gee. Hierdie spesie is seldsaam.
Boerak
Boerak (Arabies: البُراق, al-Burāq, "weerlig") is in die Islamitiese mitologie ’n ros van die hemel wat profete vervoer het. Hy is die bekendste daarvoor dat hy Mohammed op sy Nagreis van Mekka na Jerusalem vervoer het en daarna na die hemel.
Maretta Bellingan
Maretta Bellingan is 'n Suid-Afrikaanse skrywer.
Paralimpiese Winterspele 2002
Aantal medaljes
]] [[Lêer:2002 Winter paralympics team numbers.png|duimnael|400px|Aantal atlete volgens deelnemende nasies in 2002:
Bunseniet
Bunseniet is 'n mineraal met formule NiO. Dit is genoem na Robert Wilhelm Eberhard Bunsen (1811 - 1899).
Suid-Afrikaanse nasionale bofbalspan
Geskiedenis
Op 5 Julie 1931 was die eerste interprovinsiale wedstryd tussen die enigste twee provinsiale spanne, Transvaal en Natal, voor vierduisend toeskouers gespeel. Van die spelers wat deelgeneem het was onder andere die Springbok krieketspeler Buster Nupen (Transvaal) en die toekomstige krieketspeler Leslie Payn (Natal). Springbok All-Star spanne sou later gebaseer wees op die beste van die provinsies, met Transvaal, Natal en die Westelike Provinsie wat gedomineer het. In 1933 het die wedstryd tussen Natal en Transvaal die Olimpiese Goue Medalje hekkiesatleet Sid Atkinson (Natal), die Springbok krieketspeler Eric Dalton (Natal), die Springbok krieketkaptein Jock Cameron (Transvaal) en die Springbok krieketspeler Syd Curnow (Transvaal) ingesluit. In 1934 het die wedstryd tussen Natal en die Westelike Provinsie die Springbok rugbyspeler Gerry Brand (Westelike Provinsie) ingesluit. Die Suid-Afrikaanse Bofbal Federasie was in 1935 gestig, met vyf provinsiale verenigings insluitende Transvaal, Natal (Gestig in 1931), Westelike Provinsie (Gestig in 1932), Oostelike Provinsie (Gestig in 1934) en Grens. Dit wil voorkom of die eerste Suid-Afrikaanse All-Star span gevorm was op 19 November 1938, toe 'n All Africa span wat opgemaak was uit die 'gekombineerde provinsies' teen 'n span van die Amerikaanse Vloot van die oorlogskip USS Boise gespeel het. Die Suid-Afrikaanse krieketspeler Dudley Nourse het 'n paar dae later vir Natal gespeel, en daar was opgemerk dat hy "lof van die besoekers ontvang het". Nourse sou later aangaan om die kapteinskap van die Suid-Afrikaanse krieketspan oor te neem sowel as om Springbok rekords te hou vir die aantal toetsverskynings en kolfgemiddelde. Toe hy in 1948 gekies is as Wisden se Krieketspeler van die Jaar, het die Pers-assosiasie gerapporteer dat Nourse "een van sy land se voorste bofbal deskundiges geword het". Die telling was 18-3 ten gunste van die Amerikaanse Vloot. Op 17 November 1945 het 'n Suid-Afrikaanse span wat opgemaak was uit spelers van die Transvaal, Natal, en die Oostelike- en Westelike Provinsies teen 'n Amerikaanse vloot-span van die USS Tennessee en USS California in Kaapstad gespeel. "Byna 20,000 toeskouers het die hoofwedstryd aanskou, welke die VSA span net-net met 2 tellings gewen het (ses tot vier)'. Op 19 Maart 1950 het die Australiese krieketspan voor 'n gerapporteerde skare van twaalfduisend mense hul toer met 'n bofbalwedstryd teen 'n gekombineerde Suid-Afrikaanse bofbalspan in Johannesburg beëindig.
Egodokument
'n Egodokument is 'n geskrewe bron, maar dit kan ook 'n ander medium soos film wees, waarin iemand 'n persoonlike getuienis of herinnering aflê.